text: Uheld gav kø på motorvej E 45 mellem Kolding og Skærup
  19 januar 2017 kl. 08.19
  Et uheld på motorvej E 45 skabte torsdag morgen kø og langsom trafikafvikling i nordlig retning på motorvej E 45 ved Skærup.
  Et uheld umiddelbart syd for rasteplads Skærup skabte hurtig lang kø i nordgående retning på motorvejsbanerne fra  både Kolding og Fredericia.
  Sydøstjyllands Politi oplyser, at ingen er kommet til skade ved uheldet - og motorvejen hele tiden har været åben for passage af uheldet, der kun spærrede et af tre spor. Trods det har kø og langsom trafikafvikling præget morgenen syd for Vejle.
  Færdselsuheld på E45 i nordgående retning syd for Rasteplads Skærup. Trafikken kan passere. Vi er på stedet. God tur. #politidk
  
  